2.

Su viešąja paslauga susiję įsipareigojimai yra tokie: Keleivių vietų skaičius ir krovinių svoris bei paslaugos tęstinumas Bendras kiekvienu maršrutu visų vežėjų siūlomi reguliaraus keleivių vietų skaičius ir krovinių svoris turi būti ne mažesni už I priede nurodytą keleivių vietų skaičių ir krovinių svorį. Jei bet kuriuo IATA sezonu vidutinis parduodamų keleivių bilietų skaičius tam tikru maršrutu viršija 75 %, kitą atitinkamą skrydžių sezoną siūlomas minimalus keleivių vietų skaičius privalo būti padidintas bent tiek, kad būtų išlaikytas šis skaičius. Gyventojams ir studentams skirtų nuolaidų tarifų kampanijų metu rezervuotos vietos nustatant šią ribą neįtraukiamos. Planuotų paslaugų teikimas turi būti užtikrintas bent vienerius kalendorinius metus ir, išskyrus toliau minimus atvejus, gali būti nutrauktas tik pranešus apie tai prieš šešis mėnesius. Minimalų keleivių vietų skaičių galima sumažinti tik iš anksto gavus Portugalijos civilinės aviacijos instituto (Instituto Nacional de Aviação Civil) leidimą; to skaičiaus negalima sumažinti anksčiau nei po šešių mėnesių, jeigu dėl sumažinimo bendras siūlomas keleivių vietų skaičius taps mažesnis už ribinį skaičių, nurodytą šio skirsnio pirmoje pastraipoje; Portugalijos civilinės aviacijos institutas privalo atsakyti vežėjui per 30 dienų nuo pranešimo gavimo. Išskyrus force majeure atvejus, skrydžių, atšauktų dėl tiesiogiai su vežėju susijusių priežasčių, skaičius neturi viršyti 2 % visų atitinkamą sezoną numatytų skrydžių; „atšaukimas“ reiškia, kad planuotas skrydis, kuriam iš anksto buvo užsakyta nors viena vieta, neįvyko. Jei oro susisiekimo paslaugos laikinai neteikiamos dėl nenumatytų aplinkybių, force majeure atvejų arba kitų priežasčių, planuotas keleivių vietų skaičius turi būti padidintas bent 60 % nuo tada, kai paslaugų teikimą galima atnaujinti, iki tol, kol bus įvykdyti visi paslaugų neteikimo metu susikaupę neįvykdyti užsakymai. Jei skrydžiai maršrutais Lisabona–Orta–Lisabona ir Lisabona–Pikas–Lisabona atšaukiami dėl nepalankių oro sąlygų, vežėjai, jei jie to pageidauja, gali nusileisti artimiausioje saloje su sąlyga, kad jie savo sąskaita suteiks transportą nuo paskirties salos iki salos, kurioje iš pradžių buvo planuojama nusileisti. Tvarkaraščio laikymasis Išskyrus force majeure atvejus, ilgesni kaip 15 minučių vėlavimai dėl tiesiogiai su vežėju susijusių priežasčių gali pasitaikyti ne daugiau kaip 15 % skrydžių. Naudojamo orlaivio tipas ir veiklos sąlygos Paslaugos turi būti teikiamos naudojant sertifikuotus orlaivius su turboreaktyviniu varikliu, kuriuose įrengta ne mažiau kaip 90 keleivių vietų; teikdami oro susisiekimo paslaugas iš Ortos ir Piko oro uostų bei į juos, vežėjai turi laikytis leidinyje „Portugalijos aeronautikos informacija“ (AIP) paskelbtų sąlygų. Skraidinant maršrutu Funšalis–Ponta Delgada–Funšalis paslaugos gali būti teikiamos ir naudojant sertifikuotus orlaivius su turbosraigtiniu varikliu, kurių minimalus keleivių vietų skaičius yra 50. Minimalus skrydžių dažnis — Maršrutu Lisabona–Ponta Delgada–Lisabona – bent vienas skrydis į abi puses per dieną 8.00–21.00 val. visus metus; vieną kartą per savaitę šis maršrutas gali būti sujungtas su maršrutu Lisabona–Santa Marija–Lisabona. — Maršrutu Lisabona–Terseira–Lisabona – bent keturi skrydžiai į abi puses per savaitę skirtingomis dienomis 8.00–21.00 val. visus metus; vieną kartą per savaitę šis maršrutas gali būti sujungtas su maršrutu Lisabona–Pikas–Lisabona. — Maršrutu Lisabona–Orta–Lisabona – bent trys skrydžiai į abi puses per savaitę 8.00–21.00 val. visus metus ne viena po kitos einančiomis dienomis. — Maršrutu Funšalis–Ponta Delgada–Funšalis – bent vienas skrydis į abi puses per savaitę visus metus. — Maršrutu Portas–Ponta Delgada–Portas – bent du skrydžiai į abi puses per savaitę visus metus; spalio– birželio mėn. šis maršrutas gali būti sujungtas su maršrutu į Lisaboną. — Maršrutu Lisabona–Santa Marija–Lisabona – bent vienas skrydis į abi puses per savaitę, kuris gali būti sujungtas su maršrutu Lisabona–Ponta Delgada–Lisabona. — Maršrutu Lisabona–Pikas–Lisabona – bent vienas skrydis į abi puses per savaitę penktadienį–sekmadienį visus metus, kuris gali būti sujungtas su maršrutu Lisabona–Terseira–Lisabona. — Maršrutu Portas–Terseira–Portas – bent vienas skrydis per savaitę nuo birželio 1 d. iki rugsėjo 30 d. Jeigu vežėjo(-ų) pateiktuose skrydžių tvarkaraščiuose numatytas daugiau kaip vienas skrydis per dieną, skrydžiai turi būti vykdomi taip: išvykimas nuo 6.30 valandos vietos laiku, atvykimas iki 0.30 valandos vietos laiku; bent kartą per dieną nuo 8.00 iki 21.00 valandos turi būti vykdomas nors vienas skrydis. Be to, bent tris kartus per savaitę vienas iš skrydžių turi būti vykdomas iki 14.00 valandos. Jei vežėjai laikosi Komisijos pranešime nustatyto minimalaus skrydžių dažnio ir keleivių vietų skaičiaus, jiems leidžiama vykdyti kitus skrydžius neskaitant pirmiau nurodytų tvarkaraščių. Šiai galimybei taikomi tam tikri nacionalinių oro uostų pagal teisės aktus nustatyti veiklos apribojimai. Jeigu vežėjo(-ų) pateiktuose skrydžių tvarkaraščiuose numatomas daugiau kaip vienas skrydis per savaitę maršrutais Funšalis–Ponta Delgada–Funšalis, Lisabona–Santa Marija–Lisabona, Lisabona–Pikas–Lisabona ir Portas–Terseira–Portas, skrydžiai turi būti vykdomi skirtingomis savaitės dienomis. Skrydžiai maršrutais Lisabona–Terseira–Lisabona, Lisabona–Orta–Lisabona ir Portas–Ponta Delgada–Portas turi būti vienodai paskirstyti per visą savaitę. Jeigu visų vežėjų tam tikru maršrutu per savaitę siūlomų skrydžių bendras skaičius yra daugiau negu 6 (šeši), per dieną turi būti vykdomas bent vienas skrydis. Tarifai 1. Tarifų struktūra turi būti tokia: a) ekonominės klasės tarifas be apribojimų ir įvairūs nuo paklausos priklausantys specialūs tarifai, kuriems galima nustatyti sąlygas (ekonominė, verslo klasė, įprasti kroviniai, specialūs produktai ir t. t.); b) kelionės į abi puses PEX tarifas yra 233 EUR skrydžiams tarp Azorų ir žemyninės Portugalijos dalies, o kelionės į abi puses PEX tarifas yra 172 EUR skrydžiams tarp Azorų ir Funšalio; c) nuolatiniams gyventojams ir studentams skirtas nuolaidų tarifas (su apribojimais), rezervuotas bent 10 % vieno maršruto keleivių vietų per kiekvieną IATA sezoną. Oro linijų bendrovė nustato tų keleivių vietų skaičių ir kainą kiekvienam skrydžiui, o nerezervuotos keleivių vietos gali būti naudojamos kitos klasės tarifams. Šis nuolaidų tarifas yra bent 30 % mažesnis nei nuolatinių gyventojų ar studentų tarifas ir jis turi sudaryti mažiausiai 120 EUR; d) asmenims, ne mažiau kaip pusę metų gyvenantiems Azorų salų autonominiam regionui priklausančiose salose, iš kurių yra tiesioginis skrydis į žemyninę Portugalijos dalį arba į Funšalį, bei Maderos autonominio regiono gyventojams bus taikoma 33 % nuolaida nuo įprastos ekonominės klasės kainos be apribojimų; e) ne vyresniems nei 26 metų studentams, kurių namai arba švietimo įstaiga yra Azorų salų autonominiame regione ir kurie atitinkamai lanko švietimo įstaigas arba gyvena kurioje nors kitoje šalies vietoje, bus taikoma 40 % nuolaida nuo įprastos ekonominės klasės kainos be apribojimų; f) dienomis, kuriomis nėra tiesioginio skrydžio maršrutu Funšalis–Ponta Delgada–Funšalis, ne vyresni nei 26 metų studentai, keliaujantys į Azorų salų autonominį regioną arba iš jo, gali keliauti per Lisaboną, jeigu jie naudojasi to paties vežėjo paslaugomis visos kelionės metu. Pasirinktame skrydžio tvarkaraštyje neturi būti numatyta teisės sustoti Lisabonoje; g) maksimalūs krovinių vežimo tarifai nurodyti II priede. Kiekvienas oro vežėjas turi nediskriminuodamas taikyti tą pačią kainų struktūrą visiems 1 skirsnyje nurodytiems maršrutams – nesvarbu, ar išvykimo arba atvykimo vieta yra Lisabona, ar Portas; tačiau kartais gali būti pasiūlytos nuolaidos tiesioginiams skrydžiams. Kainos turi būti nurodytos pardavimo ir registracijos vietose. 2. Gyventojai ir studentai, išskaičiavus nuolaidas, nurodytas 1 dalies d ir e punktuose, turi mokėti tokias galutines kainas: a) 194 EUR moka Azorų salų autonominio regiono gyventojai už kelionę į abi puses į žemyninę Portugalijos dalį; b) 170 EUR moka Azorų salų autonominio regiono ir Maderos autonominio regiono gyventojai už kelionę į abi puses iš Azorų į Funšalį; c) 151 EUR moka studentai už kelionę į abi puses iš Azorų į žemyninę Portugalijos dalį; d) 107 EUR moka studentai už kelionę į abi puses iš Azorų į Funšalį. 1 dalies b ir g punktuose bei 2 dalies a ir d punktuose nurodyti tarifai bus peržiūrimi kiekvienų metų lapkričio 1 d., pradedant nuo 2008 metų, remiantis praėjusiųjų metų infliacija, kuri paskelbiama leidinyje „Grandes opções do plano“, ir apie kurią aptariamais maršrutais skrydžius vykdžiusiems oro vežėjams iki tų metų rugsėjo 30 d. praneša Portugalijos civilinės aviacijos institutas (INAC). Vežėjai gali imti mokestį, kad kompensuotų papildomas išlaidas (PI), susijusias su kuro kainų padidėjimu. Tas mokestis bus tikslinamas kiekvieną ketvirtį taikant toliau nurodytą formulę ir rezultatą apvalinant iki sveiko skaičiaus: PI = k x (b – 50,00) Šioje formulėje: PI = papildomos išlaidos kurui OW (EUR), k = 0,685 x praėjusio ketvirčio vidutinis USD/EUR keitimo kursas, b = vidutinė naftos barelio kaina (USD) praėjusį ketvirtį. Vežėjai taip pat gali imti daugiausia 16 EUR ir 4 EUR mokestį už atitinkamai bilieto rezervavimo ir pardavimo paslaugas tiesioginio pardavimo vietose ir per skambučių centrą. Už 1 dalies c punkte nurodytas bilietų rezervavimo ir pardavimo paslaugas imamas ne didesnis nei 4 EUR mokestis, jei rezervuota buvo per skambučių centrą arba oro uostuose esančiose pardavimo vietose. 3. Įstatymų nustatytomis sąlygomis valstybė subsidijuos nuolatinių gyventojų ir studentų keliones, jei bus laikomasi 1 ir 2 skirsniuose nurodytų kriterijų ir tarifų. 2008 metais subsidijos bus šios: — 105 EUR už kelionę į abi puses šiais maršrutais: — Lisabona–Santa Marija–Lisabona — Lisabona–Pikas–Lisabona — Portas–Terseira–Portas — 86 EUR už kelionę į abi puses šiais maršrutais: — Lisabona–Ponta Delgada–Lisabona — Lisabona–Terseira–Lisabona — Lisabona–Orta–Lisabona — Funšalis–Ponta Delgada–Funšalis — Portas–Ponta Delgada–Portas Tarifai už keleivių arba krovinių vežimą iš bet kurio Azorų salų autonominio regiono oro uosto, iš kurio nėra reguliarių tiesioginių skrydžių į žemyninę Portugalijos dalį arba į Funšalį, bus tokie patys, kaip nurodyta pirmiau. Skrydžiams tarp žemyninės Portugalijos dalies bei Azorų salų autonominio regiono ir tarp dviejų autonominių regionų bus skiriami ne daugiau kaip du skrydžių kuponai, t. y. po vieną kiekviena kryptimi, o Azorų autonominiame regione skrendantiems keleiviams taikomi tokie apribojimai: — nenuolatiniams gyventojams – du skrydžių kuponai; — nuolatiniams gyventojams ir studentams – trys skrydžių kuponai; — skrendant į Korvą bus skiriamas vienas papildomas skrydžio kuponas, jei nėra kasdieninio skrydžio. Tomis dienomis, kai iš salos nėra tiesioginių skrydžių į žemyninę Portugalijos dalį arba į Funšalį, gyventojai ir studentai gali keliauti kitu maršrutu. Be pirmiau nurodytos subsidijos, valstybė apmokės ir keleivių, keliaujančių į salas arba iš salų, į kurias arba iš kurių nėra tiesioginių skrydžių į žemyninę Portugalijos dalį ar į Funšalį, kelionės išlaidas. Skaičiuojant vežimo išlaidas reikia atsižvelgti į Azorų regioninės vyriausybės patvirtintus tarifus už paslaugas autonominiame regione. Keleiviui, užsisakiusiam bilietą, bet neatvykusiam skristi, gali būti skirta bauda, kurios dydis neviršija 20 % atitinkamos ekonominės klasės orientacinės kainos. Šie su viešąja paslauga susiję įsipareigojimai bus taikomi nepažeidžiant sudarytų oro linijų bendrovių sutarčių dėl tarifų už skrydžius į kitus oro uostus ar iš jų nei Lisabona, Portas ir Funšalis. Vežėjai gali sujungti oro susisiekimo paslaugas ir naudoti tuos pačius skrydžių numerius, jeigu tai leidžia Portugalijos civilinės aviacijos institutas. Skrydžio bilietų pardavimas Bilietai skrydžiams turi būti parduodami naudojant bent vieną kompiuterinę rezervavimo sistemą. Keleivių persėdimo sąlygos Jeigu skrydžius nurodytais maršrutais vykdo keli vežėjai, jie turi tarpusavyje sudaryti susitarimus, kad gyventojai ir studentai, keliaujantys į bet kurį Azorų autonominiame regione esantį oro uostą arba iš jo, galėtų naudotis skirtingų vežėjų paslaugomis skirtingoms kelionės atkarpoms. Krovinių ir pašto vežimo paslaugos Oro linijų bendrovės privalo priimti į bet kurią Azorų salą ar iš jos 1 skirsnyje nurodytais maršrutais skraidinamus krovinius, laikydamosi siūlomo svorio bei II priede nustatytų tarifų. Prie II priede nustatytų tarifų gali būti pridėtas papildomas ne didesnis nei 0,10 EUR/kg saugumo mokestis ir kuro mokestis už kilogramą (2 % papildomų išlaidų kurui (PI)), kaip apibrėžta skirsnio „Tarifai“ 2 dalyje pateiktoje formulėje. Turi būti užtikrinta, kad kiekvieno skrydžio metu galėtų būti gabenamas ne mažiau kaip dvi tonas sveriantis krovinys, įskaitant paštą; krovinio svoris, kurį gabenti siūlo vežėjas, turi būti vienodai paskirstytas per savaitę, laikantis šių minimalių reikalavimų: — 30 tonų per dieną maršrutu Lisabona–Ponta Delgada–Lisabona; — 25 tonas tomis dienomis, kai vykdomas minimalius reikalavimus atitinkantis skrydis maršrutu Lisabona–Terseira–Lisabona. Gabenant maršrutu Lisabona–Pikas–Lisabona reikia užtikrinti, kad kiekvieną savaitę bus pervežamos dvi tonos krovinio ir pašto per kelionę į abi puses. Leistinas krovinio ir pašto svoris kiekvieno skrydžio metu apskaičiuojamas taikant šią formulę: K = S – (0,75 x V x 97), kur: K = reiškia krovinio ir pašto svorį, kuris gali būti gabenamas skrydžio metu (kilogramais); S = reiškia konkrečiame sektoriuje orlaiviu gabenti leidžiamą bendrą keleivių, bagažo, krovinio ir pašto svorį kilogramais (leistina naudingoji apkrova), kuris apskaičiuojamas iš sertifikuotos didžiausios kilimo masės atėmus darbinį svorį (orlaivio, įgulos, kuro, maisto produktų bei kitų orlaivyje naudojamų daiktų); V = reiškia keleivių vietų skaičių orlaivyje; 0,75 = koeficientas reiškia, kad orlaivis pakrautas 75 %; 97 = ra standartinis suaugusio keleivio ir jo bagažo svoris (84 kg + 13 kg), kaip nurodyta JAR-OPS 1 620.